என்னிடம் பேசும் பொதுவாசகர்கள் சினிமாவில் எனக்குப் போதிய மரியாதை கிடைக்கிறதா என அக்கறையுடன் , கவலையுடன் கேட்பார்கள். சினிமாவில்தான் எனக்கு எப்போதும் முதன்மை மரியாதை கிடைக்கிறது என்பேன். சினிமாவில் தயாரிப்பாளரோ, இயக்குநரோ நட்சத்திரநடிகரோ என்னை எதிர்கொண்டழைக்காத, வழியனுப்பாத ஒரே ஒருதருணம்கூட இதுவரை அமைந்ததில்லை. தமிழகமே கொண்டாடும் உச்சநடிகர்களுக்குக் கூட நான் ஒவ்வொருதருணத்திலும் முதன்மைவிருந்தினர்தான்.